เอกสารแนบ 3

คณะกรรมการตรวจสอบ

รายงานจากประธานคณะกรรมการตรวจสอบสำหรับปี 2544

คณะกรรมการบริษัทฯได้แต่งตั้งคณะกรรมการตรวจสอบขึ้นเมื่อวันที่ 22 เมษายน 2542
ซึ่งประกอบด้วย

-   นายธีระ วิภูชนิน ประธานคณะกรรมการตรวจสอบ

-   นายวิสิฐ ตันติสุนทร คณะกรรมการตรวจสอบ

-   นายวินัย พงศธร คณะกรรมการตรวจสอบ*

-   ดร. วิลาศ สินสวัสดิ์ คณะกรรมการตรวจสอบ**

-   นายยุทธ ศักดิ์เดชยนต์ เลขานุการคณะกรรมการตรวจสอบ

ในปี 2544 นั้น คณะกรรมการตรวจสอบได้ปฏิบัติงานดังนี้

1.  สอบทานและอนุมัติงบการเงินระหว่างกาลซึ่งรวมถึงการเปิดเผยข้อมูลในงบการเงินของบริษัทฯ

2.  สอบทานรายงานทางบัญชีของบริษัทฯรายเดือนและรายไตรมาส

3.  สอบทานร่างการวางแผนงานบริหารและงบประมาณปี 2545

4.  มอบหมายงานการตรวจสอบภายในสำหรับปี 2544
    แก่ผู้ตรวจสอบภายในและได้ติดตามและทบทวนรายงานการตรวจสอบภายในของผู้ตรวจสอบภายในทั้งหมด

5.  รายงานการประชุมและผลงานการปฏิบัติงานของคณะกรรมการตรวจสอบแก่คณะกรรมการบริษัทฯ

6.  สอบทานรายงานทางบัญชีของบริษัทฯร่วมกับผู้บริหาร ผู้ตรวจสอบภายใน
    และผู้ตรวจสอบบัญชีของบริษัทฯและมีความเชื่อว่างบการเงินได้แสดงฐานะการเงินของบริษัทฯถูกต้องครบถ้วน

พิจารณาจากรายงานของผู้ตรวจสอบภายใน ข้าพเจ้ามีความเห็นว่า
ผู้บริหารของบริษัทฯได้ปฏิบัติงานภายใต้ระบบการควบคุมภายในของบริษัทฯโดยปราศจากการละเมิดกฎระเบียบและนโยบายต่างๆที่เป็นสาระสำคัญของบริษัทฯซึ่งรวมถึงการละเมิดกฎหมายหรือข้อบังคับต่างๆซึ่งอาจจะทำให้บริษัทฯเสียหาย

คณะกรรมการตรวจสอบได้เสนอให้บริษัท สำนักงาน เอินส์ทแอนด์ยัง จำกัด โดยนายณรงค์
พันตาวงศ์ เป็นผู้ตรวจสอบบัญชีของบริษัทฯสำหรับปี 2545 ต่อคณะกรรมการบริษัทฯ
ซึ่งการแต่งตั้งครั้งนี้คณะกรรมการบริษัทฯจะนำเสนอต่อผู้ถือหุ้นในการประชุมสามัญผู้ถือหุ้นต่อไป

นายธีระ วิภูชนิน

ประธานคณะกรรมการตรวจสอบ

19 กุมภาพันธ์ 2545

* นายวินัย พงศธรได้ลาออกจากการเป็นกรรมการและคณะกรรมการตรวจสอบตั้งแต่วันที่ 28
กันยายน 2544

** ดร.วิลาศสินสวัสดิ์ ได้รับการแต่งตั้งเป็นคณะกรรมการตรวจสอบตั้งแต่วันที่ 1 พฤศจิกายน 2544

เอกสารแนบ 4

 ปัจจัยสำคัญที่ทำให้อัตราการสกัดน้ำมันอยู่ในระดับสูง

 ชาวสวนปาล์มภายนอกบริษัทฯ

  1

? พันธุ์ปาล์ม (มีกะลาหนาหรือส่วนที่เป็นน้ำมันหนา)

2

? การดูแลรักษาและการใส่ปุ๋ย

 (การพัฒนาของทะลายปาล์มเป็นอย่างไร ศักยภาพของการให้ผลผลิต)

  3

 

 - สภาพอากาศที่มีผลกระทบต่อการพัฒนาของทะลายและน้ำมัน -

4

วิธีการเก็บเกี่ยวผลปาล์มสดที่สุก, ไม่ดิบ โดยดูจากผลปาล์มที่หลุด X

ออกจากทะลายในต้นปาล์ม

5

ประเพณีการค้าของการขายปาล์มสดที่จะเพิ่มปริมาณน้ำหนัก X

โดยการฉีดน้ำในรถบรรทุกหรือตัดขั้วปาล์มให้ยาว

  6

ประสิทธิภาพการสกัดน้ำมันของโรงงานและการป้องกัน !

น้ำมันสูญหายในการผลิต

อัตราการสกัดน้ำมันปาล์มดิบ อัตราการสกัดน้ำมันปาล์มดิบ

<16.8% .>19.1%

---------------------------------- -----------------------------------

เอกสารแนบ 5

รายงานของผู้สอบบัญชีรับอนุญาต

เสนอต่อผู้ถือหุ้นและคณะกรรมการของ

บริษัท สหอุตสาหกรรมน้ำมันปาล์ม จำกัด (มหาชน)

ข้าพเจ้าได้ตรวจสอบงบดุลรวม ณ วันที่ 31 ธันวาคม 2544 และ 2543 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
สหอุตสาหกรรมน้ำมันปาล์ม จำกัด (มหาชน) และบริษัทย่อย
และได้ตรวจสอบงบการเงินเฉพาะของบริษัท สหอุตสาหกรรมน้ำมันปาล์ม จำกัด (มหาชน)
ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริง
อันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2544 และ 2543
ผลการดำเนินงาน และกระแสเงินสดสำหรับปีสิ้นสุดวันเดียวกันของแต่ละปีของบริษัท สหอุตสาหกรรม
น้ำมันปาล์ม จำกัด (มหาชน) และบริษัทย่อย และเฉพาะของบริษัท สหอุตสาหกรรมน้ำมันปาล์ม
จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ณรงค์ พันตาวงษ์

ผู้สอบบัญชีรับอนุญาต เลขทะเบียน 3315

บริษัท สำนักงาน เอินส์ท แอนด์ ยัง จำกัด

กรุงเทพฯ : 1 กุมภาพันธ์ 2545